  Анжелика Тихонова корреспондент Удмуртиын Дышетонэз азинтонъя институтлэн интывылаз Дышетӥсьёслэсь ӧнер устолыксэс ялан будэтонъя центр ужаны кутскиз. Сое «Образование» йӧскалык ӵектос улсын кылдытӥзы, ивортӥз элькун тӧролэн но кивалтэтлэн пресс-службазы. Выль центрез дышетон ужъюртъёсын кивалтӥсьёслы но дышетӥсьёслы методикая нимысьтыз юрттэт сётон но ӧнер тодон-валанзэс ялан азинтон понна кылдытӥзы. Ужъюртын элькунамы дышетонлы пайдаё юрттэт сётон понна вань луонлыкъёс кылдытэмын. Дышетӥсьёслэсь ӧнер устолыксэс ялан будэтон бордын 11 ӧнерчиос ужаны кутскизы ини. Соос дышетӥсьёсты но кивалтӥсьёсты выль ужан амалъёсын тодматозы. Ужъюртэз сӥё-дано усьтон 17-тӥ куарусёнэ элькунысь пинал дышетӥсьёслы «Новая волна» усьтэм ӧсъёсын нунал улсын ортчоз. Тодэ вайытом, 2022-тӥ ар Удмуртиын Дышетонлэн арез луоз.  Тегъёс: Дышетон Ижкар Удмуртия дышетӥсьёс  